cyanic-selkie/wikianc huggingface dataset:
ჰესენური სამზარეულო
სასმელები
ფრანკფურტ-ამ-მაინის მხარეში ერთობ პოპულარული და გავრცელებულია ვაშლის ღვინო (Apfelwein), იგივე სიდრი. ჰესენელები სიდრს ტრადიციულად თიხის დიდი დოქით სვამენ, რომელიც, როგორც წესი, სხვადასხვა ორნამენტითაა ხოლმე გაფორმებული. სხვა ადგილობრივი და პოპულარული სასმელებიდან აღსანიშნავია სპაიერლინგი, იგივე ვაშლის ღვინო, რომელსაც ემატება ხის კენკრა, და მიშპელხენი, ვაშლის კონიაკი, რომელსაც მიირთმევენ მედლართან ერთად.
ჰესენში ასევე მდებარეობს რამდენიმე მსხვილი ლუდსახარში ქარხანა, რომლებიც ცდილობენ, რომ კონკურენცია გაუწიონ ბავარიულ და სხვა გერმანულ ლუდებს.
საჭმელი
ფრანკფურტის მიდამოებში ერთობ პოპულარულია ჰანდკიზე, ძლიერ მჟავე ყველი, რომელსაც ხშირად მიირთმევენ „mit Musik“, ანუ „მუსიკასთან ერთად“. როგორც წესი, ჰანდკიზეს მწვანილთან, ან ნედლ ხახვთან ერთად მიირთმევენ.
რაინ-მაინის ტერიტორიის გარეთ, ჩრდილო ჰესენში, უფრო კონკრეტულად კი ქალაქ კასელსა და მის მიდამოებში, გავრცელებულია გამომშრალი და შებოლილი ძეხვი, იგივე აჰლ-ვიურსტი. ამასთან, აქ პოპულარულია შებოლილი სოსისი, ბეკონის ქვიში და ე.წ. ყავისფერი სოსისი. მინი|257x257პქ|ფრანკფურტული მწვანე სოუსი მოხარშულ კარტოფილთან ერთად
სოუსები
ფრანკფურტის კიდევ ერთ ტრადიციულ და ერთ-ერთ ყველაზე ცნობილ საკვებად მიიჩნევა ე.წ. მწვანე სოუსი (Grüne Soße), რომელიც მზადდება ძმრის, მწვანილების, კვერცხის, ზეთისა და ძმრისგან. მწვანე სოუსს, როგორც წესი, მიირთმევენ კვერცხთან, კარტოფილთან, ან ხორცთან. კასელსა და ჩრდილოეთ ჰესენში ცნობილია მწვანე სოუსის განსხვავებული რეცეპტი აქვთ. აქ მას შვიდი სახეობის მწვანილით, არაჟნით, კვერცხითა და იოგურტით ამზადებენ. იგი ტრადიციული ფრანკფურტული მწვანე სოუსისაგან განსხვავდება როგორც შესახედავად, ისე გემოთი.
ჰესენის ჩრდილოეთში, განსაკუთრებით კი კასელში, პოპულარულია სოუსი დაკეფეტი, რომელიც მზადდება ბეკონის, ხახვისა და არაჟნისგან, ზოგჯერ ემატება შედედებული რძეც. როგორც წესი, მას დაკეფეტის კარტოფილთან, ან დაკეფეტის პელმენებთან ერთად მიირთმევენ. ცოტა და მარტივი ინგრედიენტების გამო, ჰესენური არისტოკრატია მას გლეხების სოუსს უწოდებდა.
ტკბილეული
მიუხედავად იმისა, რომ ჰესენური სამზარეულო დესერტებით სახელგანთქმული არაა, შობის დროს ფრანკფურტში პოპულარულია ბეთმინხენი, რომელიც, თითქმის შეიძლება ითქვას, რომ დარიჩინის პურია. როგორც წესი, ფრანკფურტელები მას ვაშლის ღვინოსთან ერთად მიირთმევენ. ასევე ჰესენური დესერტია შმანდკუხენი, რომელიც მზადდება ნაღების, სქელი არაჟნის, ცხიმიანი კრემის, შაქრისა და დარიჩინის გამოყენებით და აქვს ნამცხვრის სახე. იგი მთელს ჰესენში დიდი პოპულარობით სარგებლობს.
ლიტერატურა
კატეგორია:ჰესენური სამზარეულო კატეგორია:გერმანული სამზარეულო
Birdy (ალბომი)
Birdy — პიტერ გებრიელის ალბომი მუსიკით ალან პარკერის ფილმიდან „ჩიტუნა“. ეს არის გებრიელის პირველი მნიშვნელოვანი ნამუშევარი კინოფილმისათვის.
ახალ კომპოზიციებთან ერთად, აქ წარმოდგენილია ძველი სიმღერებიც, რომლებიც გადამუშავებულია ინსტრუმენტულ თემებად. ტექსტი არც ერთი სიმღერას არ აქვს.
კომპოზიცია Birdy's Flight მოგვიანებით გამოყენებული იქნა რეჟისორ ჯონ ვუს ფილმში „უკეთესი მომავალი“.
სიმღერების სია
ყველა კომპოზიციის ავტორია პიტერ გებრიელი.
სქოლიო
კატეგორია:პიტერ გებრიელის საუნდტრეკები კატეგორია:1985 წლის ალბომები კატეგორია:Charisma Records-ის ალბომები კატეგორია:Geffen Records-ის ალბომები
პილატუსი
რესურსები ინტერნეტში
კატეგორია:ალპები კატეგორია:შვეიცარიის მთები
Music Canada
Music Canada (ყოფილი კანადის ხმისჩამწერი კომპანიების ასოციაცია Canadian Recording Industry Association ან შემოკლებით CRIA) — არაკომერციული ასოციაცია, რომელიც კანადის ხმისჩამწერი ინდუსტრიის წამყვან ლეიბლების წარმოადგენს. მისი წევრები კერძო კორპორატიული კომპანიებიებია, როგორებიცაა ხმისჩამწერი ლეიბლები და დისტრიბუტორები. დაარსდა 1983 წლის 9 აპრილს, ტორონტოში.
თავდაპირველად ფორმირებულმა როგორც ათ წევრიანმა კანადის ხმისმწარმოებელთა ასოციაციამ სახელი 1972 წელს შეიცვალა და დაუშვა ხმისჩამწერ ინდუსტრიაში მომუშავე სხვა კომპანიები წევრებად. 2011 წელს მან სახელი კიდევ ერთხელ შეიცვალა და დღეისათვის იწოდება, როგორც „Music Canada“.
სქოლიო
კატეგორია:კანადური მუსიკა კატეგორია:მუსიკალური ჰიტ-აღლუმები კატეგორია:კანადის კომპანიები
ვალერიან ხაბურძანია
ვალერიან ხაბურძანია (დ. 5 ივლისი, 1964) — ქართველი პოლიტიკოსი. იურიდიულ მეცნიერებათა დოქტორი, საქართველოს სახელმწიფო უშიშროების მინისტრი (2001-2004), გენერალ-ლეიტენანტი.
ბიოგრაფია
დაიბადა 1964 წლის 5 ივლისს ქალაქ ქუთაისში. 1981 წელს დაამთავრა ქუთაისის 31-ე საშუალო სკოლა. 1981-1989 წლებში სწავლობდა თბილისის სახელმწიფო უნივერსიტეტის იურიდიულ ფაკულტეტზე.
1985-1987 წლებში გადიოდა სამხედრო სავალდებულო სამსახურს აზერბაიჯანის სსრ-ში. 1992 წელს დაამთავრა თსუ-ს ასპირანტურა. იმავე წელს დაიწყო პედაგოგიური მოღვაწეობა უნივერსიტეტის იურიდიულ ფაკულტეტზე.
1992-1997 წლებში მუშაობდა სახელმწიფო უშიშროების სამინისტროში (განყოფილების უფროსი, მთავარი სამმართველოს უფროსი). 1997-2001 წლებში კი — ეროვნული უშიშროების საბჭოში. 2001 წლის 6 ივლისიდან 21 ნოემბრამდე იყო საქართველოს პრეზიდენტის საპარლამენტო მდივანი.
2001 წლის 21 ნოემბრიდან - 2004 17 თებერვლამდე ხელმძღვანელობდა სახელმწიფო უშიშროების სამინისტროს ( ამჟამად სახელმწიფო უსაფრთხოების სამსახური). ეს თანამდებობა ეჭირა მას ვარდების რევოლუციის (პრეზიდენტის აბდიკაციის) გარდამავალ პერიოდშიც.
2004 წლის თებერვალში დაინიშნა საქართველოს გენერალური პროკურორის მოადგილედ, სადაც მუშაობდა იმავე წლის ივნისამდე.
2005 წლიდან ეწეოდა კერძო საადვოკატო საქმიანობას და უსაფრთხოების უზრუნველყოფას, შპს „გლობალ სექიურითი“ -ს დამფუძნებელი.
2011 წლიდან სსკ „სისტემა“, „რეგიონი“ ვიცე-პრეზიდენტი უსაფრთხოების საკითხებში (რუსეთი).
2015 წლიდან — დღემდე „ვექტორფარმი“ (რუსეთი-შვეიცარია) გენერალური დირექტორის მოადგილე უსაფრთხოების საკითხებში.
რესურსები ინტერნეტში
კატეგორია:ქუთაისში დაბადებულები კატეგორია:დაბადებული 5 ივლისი კატეგორია:დაბადებული 1964 კატეგორია:საქართველოს სახელმწიფო უშიშროების მინისტრები
დონის მეკავშირეებს (ძეგლი)
დონის მეკავშირეებს (Связистам Дона) — ძეგლი დონის როსტოვში, როსტოვის ოლქი, რუსეთის ფედერაცია. ძეგლი მდებარეობს ნიკოლაი სოტროვსკის სახელობის კულტურისა და დასვენების პარკის შესასვლელთან. მისი საზეიმო გახსნა გაიმართა 2016 წლის 9 სექტემბერს. ძეგლის ავტორია არქიტექტორი ვალენტინ კოსტევი. საზეიმო გახსნა გაიმართა ქალაქის დღესთან დაკავშირებით, ასევე პირველი სამოქალაქო რადიოკავშირის დამყარების 115-ე წლისთავის დღეს.
ისტორია
2016 წლის აპრილში ქალაქ დონის როსტოვში გაიმართა სახალხო გამოკითხვა, რომლის შედეგადაც უნდა გარკვეულიყო ძეგლის საუკეთესო მაკეტი, რომელზე დაფუძნებითაც მომავალში შეიქმნებოდა ქანდაკება „დონის მეკავშირეებს“. გამოკითხვაში პირველი ადგილი 40 %-ით დაიკავა მაკეტმა, რომელიც შექმნა ცენტრალური ფედერალური ოლქის რადიოსიხშირის ცენტრის კოლექტივმა. მაკეტისათვის ძეგლის სახის მისაცემად მოქანდაკედ აირჩიეს ვალენტინ კოსტევი. ძეგლის დასამონტაჟებელი თანხები მოსახლეობის შემოწირულობებითა და მცენატების მიერ გაღებული საქველმოქმედო თანხებით მოხდა.
ძეგლის დასამონტაჟებლად აირჩიეს ნიკოლაი სოტროვსკის სახელობის კულტურისა და დასვენების პარკის შესასვლელი, ადგილი სადაც ერთმანეთს გადაკვეთს 14 ხაზის ქუჩა და შოლოხოვის პროსპექტი.
სკულპტურული კომპოზიციის გახსნის ცერემონიას, რომელიც გაიმართა 2016 წლის 9 სექტემბერს, ესწრებოდნენ როსტოვის ოლქის გუბერნატორის მოადგილე ვასილი რუდოი, როსტოვის ადმინისტრაციის მეთაური სერგეი გორბანი, ადამიანები, რომლებმაც თავისი წვლილი შეიტანეს პროექტის რეალიზაციაში და კავშირის ოპერატორების წარმომადგენლები.
აღწერა
სკულპტურული კომპოზიციის ცენტრალური ფიგურაა გლობუსი. იგი მდებარეობს კვარცხლბეკზე ისრებს შორის. ქანდაკების ავტორებმა მოიფიქრეს ელემენტები, რომლებიც დამახასიათებელია ტელეკომუნიკაციების, საფოსტო კავშირისა და თანამგზავრული კავშირგაბმულობისათვის. ამ თვალსაზრისით ისრები ასოცირდება ელექტროკავშირთან, მტრედი ნისკარტში კონვერტით — საფოსტო კავშირთან, ხოლო თანამგზავრულ კავშირგაბმულობასთან ასოცირდება ორბიტა, რომელიც დედამიწის გარშემო მდებარეობს. ქანდაკების სიმაღლე 6 მეტრია. კვარცხლბეკზე დამაგრებულია სამახსოვრო დაფა, რომელზეც ჩამოთვლილია პროექტის მეცენატების სახელები. სკულპტურის ახლოს არის Wi-Fi, დამონტაჟებულია კამერა, რომელიც დაკავშირებულია „უსაფრთხო ქალაქის“ სისტემასთან.
სქოლიო
კატეგორია:დონის როსტოვის ძეგლები
Vollenhovia acanthina
Vollenhovia acanthina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ფაბიო გროსო
ფაბიო გროსო (დ. 28 ნოემბერი, 1977) — ვეტერანი იტალიელი ფეხბურთელი, რომელიც თამაშობდა მცველის პოზიციაზე. ამჟამად საფეხბურთო კლუბ „ფროზინონეს“ მთავარი მწვრთნელი. 2006 წელს იტალიის ეროვნულ საფეხბურთო ნაკრებთან ერთად მოიგო მსოფლიო საფეხბურთო ჩემპიონატი.
რესურსები ინტერნეტში
კატეგორია:დაბადებული 28 ნოემბერი კატეგორია:დაბადებული 1977 კატეგორია:იტალიელი ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2008 წლის ევროპის საფეხბურთო ჩემპიონატის ფეხბურთელები კატეგორია:პალერმოს ფეხბურთელები კატეგორია:მილანის ინტერის ფეხბურთელები კატეგორია:ლიონის ოლიმპიკის ფეხბურთელები კატეგორია:იუვენტუსის ფეხბურთელები
ტოკიო ჰოტელი
კარიერის დასაწყისი
2005 წლის აგვისტოში "ტოკიო ჰოტელის" სადებიუტო სინგლმა «მონსუნში გავლით» («Durch den Monsun») გამოსვლის პირველსავე კვირაში გერმანიისა და ავსტრიის მუსიკალურ ჩარტებში №1 ადგილი დაიკავა. 2005 წლის სექტემბერში ბენდის სადებიუტო ალბომიც - «ყვირილი» («Schrei») - ამ ქვეყნების ჩარტების პირველ ათეულში მოხვდა. ბიჭები ახლა მათ მომდევნო ალბომზე მუშაობენ, რომელიც 2009 წლის 6 ოქტომბერს გამოვა. ალბომის სახელწოდებაა "ჰუმანოიდი" (Humanoid).
სქოლიო
კატეგორია:გერმანული როკ-ჯგუფები
ბაჩკა-ტოპოლის თემი
ბაჩკა-ტოპოლის თემი (Бачка Топола) — თემი სერბეთში, შედის ჩრდილო-ბაჩის ოლქში.
თემის მოსახლეობა შეადგენს 36 051 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 60 ადამ./კმ². თემის ფართობი — 596 კმ².
თემის ადმინისტრაციული ცენტრი — ქალაქი ბაჩკა-ტოპოლა. ბაჩკა-ტოპოლის თემი შედგება 23 დასახლებული პუნქტისგან, მათი საშუალო ფართობია 25.9 კმ².
სქოლიო
კატეგორია:სერბეთის თემები
1991 წელი მუსიკაში
ჰიტი სინგლები
კატეგორია:1991 წელი მუსიკაში
ზურაბ ცაგარელი
ზურაბ ცაგარელი  (დ. 5 ოქტომბერი, 1934, თბილისი — გ. 8 აგვისტო, 2023) — ქართველი პათოლოგანატომი, მედიცინის მეცნიერებათა დოქტორი (1971), პროფესორი (1975), საქართველოს სსრ მეცნიერების დამსახურებული მოღვაწე (1983). საქართველოს სსრ სახელმწიფო პრემიის ლაურეატი (1989). ღირსების ორდენის კავალერი (2001). სკკპ წევრი 1956 წლიდან.
ბიოგრაფია
1956 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1958–1961 წლებში იყო ექსპერიმენტული მორფოლოგიის ინსტიტუტის ასპირანტი; 1962–1969 წლებში ამავე ინსტიტუტის უფროსი მეცნიერ–თანამშრომელი; 1969 წლიდან ციტოლოგიის განყოფილების გამგე. 1962 წელს დაიცვა საკანდიდატო დისერტაცია „ნერვული სისტემის სხვადასხვა ნაწილების სტრუქტურის საკითხისათვის ჩვილ ბავშვთა ჰიპოტროფიის დროს“. 1970 წელს დაიცვა სადოქტორო დისერტაცია „გულის მორფოლოგია ზოგადი ჰიპოქსიის დროს.“
რესურსები ინტერნეტში
კატეგორია:დაბადებული 5 ოქტომბერი კატეგორია:დაბადებული 1934 კატეგორია:ქართველი ანატომები კატეგორია:თბილისში დაბადებულები კატეგორია:საბჭოთა კავშირის კომუნისტური პარტიის წევრები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:მედიცინის მეცნიერებათა დოქტორები კატეგორია:ქართველი პროფესორები კატეგორია:საქართველოს მეცნიერების დამსახურებული მოღვაწეები კატეგორია:საქართველოს სსრ-ის სახელმწიფო პრემიის ლაურეატები კატეგორია:საქართველოს ღირსების ორდენის კავალრები კატეგორია:გარდაცვლილი 2023 კატეგორია:გარდაცვლილი 8 აგვისტო
Welcome Home (Sanitarium)
Welcome Home (Sanitarium) — ამერიკული მძიმე მეტალ ჯგუფ მეტალიკის მესამე სინგლი და მეოთხე სიმღერა 1986 წლის ალბომიდან Master of Puppets. იგი ბოლო სინგლია რომელშიც ბას-გიტარაზე კლიფ ბარტონი უკრავს.
დემო
თავდაპირველი დემო ვერსია შეიცავდა გახანგრძლივებულ დასასრულს, რომელშიც გამოყენებულია ბასისა და გიტარის სოლოები მათივე ინსტრუმენტალიდან Orion. მისი ტექსტი ძლიერ განსხვავდებოდა ალბომის ვერსიისგან, ხოლო მისამღერი საერთოდ არ ჰქონდა.
მუსიკა
მუსიკის ავტორები არიან ჰეტფილდი, ულრიხი და ჰემეტი. ჯეიმზმა ინტერვიუში ჟურნალთან Guitar World აღნიშნა, რომ სიმღერა იყო „ნელი, სუფთა, ასარჩევი ტიპის“ სტილის მქონე სიმღერის შექმნის მცდელობა, სიმღერის Fade to Black მსგავსი, მაგრამ „ამჯერად მისამღერის თანხლებით“, და იქვე დაამატა:
მიუხედავად იმისა, რომ ჰეტფილდს, არ დაუკონკრეტებია, რომელი ჯგუფის რომელი სიმღერიდან იყო ნასესხები მთავარი რიფი, არსებობს ვარაუდი, რომ ეს ჯგუფია Bleak House, ხოლო სიმღერა — Rainbow Warrior, რადგან მეტალიკის სიმღერა ძალიან ჰგავს მას.
სიმღერის სექცია, რომელიც იწყება 4:06-ის შემდეგ, ძლიერ წააგავს ჯგუფ რაშის სიმღერის Tom Sawyer მთავარ რიფს, რისთვისაც მეტალიკა მადლობას უხდის რაშს Master of Puppets-ის ბუკლეტში.
ჰეტფილდს სურდა, მისამღერი უფრო მაღალ ტონალობაში ემღერა, რაც, საბოლოოდ, ვერ შეძლო.
სიმღერა იწყება ნელა, ჰარმონიულად, რაც გადაიზრდება სიმღერის ძირითად რიფში, რომელსაც მოყვება ბას-გიტარა, დასარტყმელი საკრავები და სოლოები. მსგავსად სიმღერებისა Fade to Black, One და The Day That Never Comes, სიმღერის ჟღერადობა დასაწყისში ნელი და სუფთაა, შემდგომ კი მძიმე და სწრაფი ხდება.
ტექსტი
აგრძელებს რა Master of Puppets-ის უძლურების თემას, სიმღერის ტექსტი ასახავს უგუნურების ხაფანგში გაბმულ ადამიანს, ან შესაძლოა, ფსიქიატრიულ თავშესაფარში გამოკეტილს. ჯეიმზმა ინტერვიუში ჟურნალთან Guitar World აღნიშნა, რომ სიმღერა ეძღვნებოდა ფილმს ვიღაცამ გუგულის ბუდეს გადაუფრინა.
საკონცერტო შესრულება
პირველად ცოცხლად სიმღერა შესრულდა 1986 წლის 27 მარტს უიჩიტაში, კანზასი. მოგვიანებით, 1990-იან წლებში, მეტალიკა ხშირად ასრულებდა ამ სიმღერას სიმღერასთან Master of Puppets ერთად, კომბინირებულს, და უწოდებდა მას Mastertarium-ს.
ქავერები
პაუერ მეტალ ჯგუფმა Blind Guardian სტრიქონები ამ სიმღერიდან - Welcome to where time stands still / No one leaves and no one (ever) will გაიმეორა სიმღერაში Blood Tears ალბომიდან Nightfall in Middle-Earth.
რაპსოდიულმა მეტალ ჯგუფმა Cynical Paradise გამოიყენა ნოტების მსგავსი პროგრესია მათ სიმღერაში Worth it to Me.
სქოლიო
კატეგორია:მეტალიკის სიმღერები კატეგორია:1986 წლის სინგლები კატეგორია:თრეშ მეტალ სიმღერები
კასას-იბანიესი
კასას-იბანიესი (Casas-Ibáñez) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის ლა-მანჩუელის კომარკის შემადგენლობაში. ფართობი — 103,22 კმ². მოსახლეობა — 4544 კაცი (2020 წ.).
სქოლიო
კატეგორია:ალბასეტეს მუნიციპალიტეტები
ონადირის წმინდა გიორგის ეკლესია
ონადირის წმინდა გიორგის ეკლესია — IX-X საუკუნეების ქართული მართლმადიდებლური ეკლესია. მდებარეობს ვაშლიჯვრის დასავლეთით, 300 მეტრზე, სასაფლაოსთან ახლოს, ფერდობზე.
ეკლესია დარბაზულია (5,3 X 4 მეტრი), ნაგებია ქვიშაქვის თლილი ქვებით. წყობა არარეგულარულია. მოგვიანებით (დაახლოებით XVII-XVIII საუკუნეებში) ეკლესია განუახლებიათ. აღდგენილი ნაწილებიც ქვიშაქვისაა, მაგრამ წყობა შედარებით ტლანქია. ძეგლი ძლიერაა დაზიანებული:ნჩამონგრეულია კამარა და კონქის ნაწილი, მონგრეულია გრძივი კედლების ზედა ნაწილები, დასავლეთ კედლის შემორჩენილ ნაწილს (სიმაღლე 1,7 მეტრი) გარედან, ფერდობიდან ჩამოზვავებული მიწა ფარავს. შესასვლელი ეკლესიას სამხრეთიდან ჰქონია (შემორჩენილია აღმოსავლეთის წირთხლის ნაწილი). აღმოსავლეთით ნახევარწრიული აფსიდია, რომლის ღერძზე ბრტყლად გადახურული დაბალი სარკმელია. დარბაზის გრძივი კედლები დანაწევრებული ყოფილა ორსაფეხურიან სადა პილასტრებზე დაყრდნობილი ორ-ორი თაღით. მსგავსი პილასტრების ნაწილებია შემორჩენილი დასავლეთის ორივე კუთხეში. ეკლესიის ფასადებიდან თავდაპირველი წყობა ყველაზე მეტად ჩრდილოეთის ფასადს შემორჩა. გრძივი ფასადები გაფორმებული ყოფილა ბრტყელ პილასტრებზე დაყრდნობილი სამი თაღი (შემორჩენილია ჩრდილოეთის ფასადის სამივე პილასტრის ქვედა ნაწილები). ჩრდილოეთის ფასადის აღმოსავლეთ ნაწილში რელიეფი სადა და დისკოა. მსგავსი დისკო აღმოსავლეთის ფასადის სამხრეთ ნაწილშიცაა — მიწიდან 1,8 მეტრ სიმაღლეზე. ამავე ფასადზე სარკმლის ღიობის წყობაში ჩართულია ქვა (შესაძლოა თავდაპირველი სარკმლის საპირის), რომლის პროფილს შეადგენს შეწყვილებულ ლილვებს შორის მოქცეული სადა სიბრტყე. მსგავსი პროფილის ქვაა ჩართული ჩრდილოეთის ფასადის აღდგენილ ნაწილშიც. ამჟამად ეკლესია ძლიერ დაზიანებულია.
ლიტერატურა
კატეგორია:თბილისის ეკლესიები კატეგორია:კულტურული მემკვიდრეობის ძეგლები თბილისში კატეგორია:წმინდა გიორგის სახელობის ეკლესიები
საყორნია
საყორნია — მთა საქართველოში, ოზურგეთის მუნიციპალიტეტში. მდებარეობს მესხეთის ქედის ჩრდილოეთ განშტოებაზე, მდინარეების ბახვისწყლისა და ნატანების ზემო დინებათა წყალგამყოფზე. სიმაღლე ზღვის დონიდან 2752 მ. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. მთის წვერი ბრტყელია. ჩრდილოეთ და ჩრდილო-აღმოსავლეთ კალთა მკვეთრად დანაწევრებული და ქარაფოვანია. შეიმჩნევა მეოთხეული გამყინვარების კვალი. შემოსილია სუბალპური და ალპური მცენარეულობით.
სქოლიო
კატეგორია:გურიის მხარის მთები
ასტერიქსი და კარდალა
„ასტერიქსი და კარდალა“ („Astérix et le Chaudron“) — რიგით მეცამეტე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1968-1969, გამოშვებები 469-491), ხოლო ალბომის სახით გამოიცა 1969 წელს, გამომცემლობის Dargaud მიერ.
ამ ნაწილში გალები მეთაურ მორალლასტიქსის თხოვნით გალები იცავენ მონეტებით სავსე კარდალას, მაგრამ მას იპარავენ და ასტერიქსი ობელიქსთან ერთად მის საძიებლად მიემართება.
რესურსები ინტერნეტში
კატეგორია:ასტერიქსის კომიქსები კატეგორია:1969 წლის წიგნები კატეგორია:1969 წლის კომიქსები
თაბორის ფერისცვალების ეკლესია
თაბორის ფერისცვალების ეკლესია — ქართული მართლმადიდებლური ეკლესია თბილისში.
თბილისის თაბორის ციხის ეკლესიაზე მცირეოდენი ცნობებია შემორჩენილი. 1392 წელს შედგენილ საბუთში ვკითხულობთ: “... ტფილისის იქით ლეღვისხევი ჩამოვარდება თაბორის ეკლესიის ჩამოსწვრივ წყლის პირამდისინ... ”. იხსენიება ის 1429 წლის საქართველოს მეფის ალექსანდრე I-ის გუჯარშიც. ვახუშტი ბატონიშვილის 1735 წლის ქალაქის გეგმაზე თაბორის ქედზე ეკლესიაა აღნიშნული.
1898 წლის „საქართველოს საექსარხოსოს სასულიერო მოამბეში“ ვკითხულობთ, რომ„... თაბორის მთის ბრტყელ წვერზე, საიდანაც შეიძლება თითქმის მთელი თბილისის დანახვა, იდგა უფლის ფერისცვალების ტაძარი, რომელიც დაანგრია შაჰაბასმა 1618 წელს, დანგრეული ეკლესიის ნანგრევებიც გაქრა 1795 წელს, აღამაჰმად-ხანის შემოსევის შემდეგ. თბილისის ფერისცვალების ტაძარი მეტეხის ტაძარზე იყო მიწერილი“.
თაბორის ეკლესიაზე ლაპარაკობს მოსე ჯანაშვილიც: „ტაძარი სახელსა ზედა ყველა ურვეულთა ნუგეშისცემისა თაბორის მთას, ქრისტეს ცხოვრებაში მას თავისი ადგილი უკავია. მთას ფერისცვალების ეკლესიის აშენების შემდეგ შეერქვა თაბორი“.
1995 წელს საპატრიარქო სდაკვეთით თაბორის მთაზე დაიწყო ახალი ჯვარ-გუმბათოვანი ეკლესიის მშენებლობა. ახალი, „ნახევრადთავისუფალი ჯვრის“ გეგმის მქონე ტაძრის საძირკველი 1996 წელს ფერისცვალების დღესასწაულზე 19 აგვისტოს აკურთხა სრულიად საქართველოს კათოლიკოს-პატრიარქმა, უწმინდესმა და უნეტარესმა ილია II-მ. თაბორის მთაზე ახალი ფერისცვალების მამათა მონასტრის მშენებლობა 2001 წელს დამთავრდა.
ლიტერატურა
კატეგორია:თბილისის ეკლესიები
სნო
სნო — სოფელი საქართველოში, ყაზბეგის მუნიციპალიტეტში, თემის ცენტრი (სოფლები: ართხმო, აჩხოტი, ახალციხე, კარკუჩა, ქოსელი, ჯუთა). მდებარეობს მდინარე სნოსწყლის ხეობაში. ზღვის დონიდან 1760 მეტრი, სტეფანწმინდიდან 8 კილომეტრი. XVIII საუკუნეში სნო იყო ხევის ოთხი სამოურავოდან ერთ-ერთის ცენტრი. სოფელს მთიდან გადაჰყურებს ეკლესია და ზურგიანი ციხე. ეკლესია 1987 წელსაა აშენებული ძველი ეკლესიის საფუძველზე.
ისტორია
1900 წელს „ქრისტიანობის აღმადგენელმა საზოგადოებამ“ სოფელში დააარსა საეკლესიო-სამრევლო სკოლა. სოფლის მცხოვრებლებმა სკოლის შენობის ასაგებად ოთხ-ოთხი მანეთი გაიღეს. 1902 წლის თებერვალში მათი თხოვნით სკოლა ორკლასიანად გადაკეთდა. 1903 წელს სოფელში გახსნეს კიდევ ერთი მსგავსი სკოლა.
დემოგრაფია
2014 წლის აღწერის მონაცემებით სოფელში ცხოვრობს 263 კაცი.
Vollenhovia ambitiosa
Vollenhovia ambitiosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
პლუტოკრატია
პლუტოკრატია (plutokratia, plutos სიმდიდრე და kratos ძალა, ძალაუფლება) — პოლიტიკური წყობილება, რომლის დროსაც სახელმწიფოს მართავს გაბატონებული კლასის ყველაზე მდიდარ წარმომადგენელთა მცირერიცხოვანი ჯგუფი, ხოლო ხალხი სრულიად უუფლებოა.
ლიტერატურა
კატეგორია:სახელმწიფო მმართველობის ფორმები
ობერბაუენშტოკი
ობერბაუენშტოკი (Oberbauenstock) — მთა ურნერის ალპებში, ცენტრალურ შვეიცარიაში. გადაჰყურებს ლუცერნის ტბას. მწვერვალის სიმაღლე ზღვის დონიდან 2 117 მეტრია და აღამრთულია ნიდვალდენისა და ურის კანტონების საზღვარზე.
რესურსები ინტერნეტში
კატეგორია:ალპები კატეგორია:შვეიცარიის მთები
კამპანია (იტალია)
კამპანია (Campagnia) — სასოფლო-სამეურნეო რეგიონი სამხრეთ იტალიაში. სახელი მომდინარეობს ლათინურიდან, რომაელებმა მას Campania felix (ბედნიერი მიწა) უწოდეს. მისი მოსახლეობა 5,8 მლნ ადამიანს შეადგენს და ამ მაჩვენებლით იტალიის მეორე ყველაზე ხალხმრავალი რეგიონია. მთლიანი ფართობი 13 590 კმ²-ია და წარმოადგენს ქვეყნის ყველაზე მჭიდროდ დასახლებულ რეგიონს. მდებარეობს აპენინის ნახევარკუნძულზე, დასავლეთით გასასვლელი აქვს ტირენიის ზღვაზე. ადმინისტრაციულად მის დაქვემდებარებაში შედის ფლეგრინის კუნძულები და კუნძული კაპრი.
ხანგრძლივი ისტორიის მქონე კამპანია დასავლური ცივილიზაციის ცენტრში მდებარეობდა. პირველად მისი კოლონიზაცია ძველმა ბერძნებმა მოახდინეს და ის დიდი საბერძნეთის (Magna Græcia) შემადგენლობაში შედიოდა, სანამ მოძლიერდებოდა რომის რესპუბლიკა. რომაულ ხანაში ეს ტერიტორია იმპერატორების მიერ მაღალი კულტურის კერად მიიჩნეოდა, რადგან აქ თანაბრად იყო წარმოდგენილი როგორც ბერძნული, ისე რომაული კულტურები. შუა საუკუნეებში, ბიზანტიის იმპერიისა და ლომბარდიელების ხელში ამ არეალს გააჩნდა ბევრი საჰერცოგო და სათავადო.
ნორმანთა მმართველობის ხანაში, ის მიუერთდა სიცილიის სამეფოს, მაგრამ მცირე ხნის შემდეგ იგი ნეაპოლის სამეფომ მიიტაცა. სწორედ ამ პერიოდში შეეხო კამპანიას ესპანური, ფრანგული და არაგონული კულტურები. მოგვიანებით, იგი ორი სიცილიის სამეფოს შემადგენელი ნაწილი გახდა ბურბონების მმართველობით, რაც 1860 წლამდე გაგძელდა, როდესაც დასრულდა იტალიის გაერთიანება და ის ახლადღექმნილი იტალიის სახელმწიფოს შემადგენლობაში შევიდა. მინი|250პქ|მარცხნივ|ჰერას ტაძარი პესტუმში, ძვ. წ. 550 წ. რეგიონის დედაქალაქია ნეაპოლი. კამპანია მდიდარია თავისი კულტურით, განსაკუთრებით სამზარეულოთი, მუსიკით, არქიტექტურით, არქეოლოგიითა და ისეთი უძველესი ძეგლებით, როგორებიცაა პომპეი, ჰერკულანუმი და პესტუმი. ბუნებრივი ძეგლების სიმდიდრე კამპანიაში ტურისტული ინდუსტრიის წარმატებულ განვითარებას განაპირობებს, განსაკუთრებით ამალფის სანაპიროზე, ვეზუვის მთაზე და კუნძულ კაპრიზე.
სქოლიო
კატეგორია:იტალიის რეგიონები
პრეობრაჟენსკოე (ბლაგოვეშჩენსკის რაიონი)
პრეობრაჟენსკოე (Преображенский; Преображенское) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 6 ადამიანი. რაიონულ ცენტრ ბლაგოვეშჩენსკიდან დაშორებულია 26 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 40 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (92%).
სქოლიო
კატეგორია:ბლაგოვეშჩენსკის რაიონის სოფლები
ხაიფის რაიონი
მინი|ხაიფის რაიონი ხაიფის რაიონი (מחוז חיפה‎, Mehoz Ḥeifa) — ერთ-ერთი ისრაელის 6 რაიონიდან. ადმინისტრაციული ცენტრია ქალაქი ხაიფა, მოსახლეობა – 858 000 კაცი (2005) უმრავლესობა ებრაელია, ცხოვრობენ ასევე არაბები და რუსები. რაიონის ფართობი შეადგენს 864 კმ²-ს.
სქოლიო
კატეგორია:ისრაელის რაიონები
Songs from the Last Century
Songs from the Last Century — ინგლისელი მომღერალ და სიმღერების ავტორ ჯორჯ მაიკლის მეოთხე სოლო-ალბომი, გამოცემული 1999 წლის 13 დეკემბერს, ლეიბლზე Virgin.
დისკში შეტანილია ჯაზის ჟანრის პოპულარული სიმღერები და სხვა ჟანრების სიმღერების ქავერ-ვერსიები. ეს არის მუსიკოსის ერთადერთი სოლო-დისკი, რომელიც არ მოხვდა ბრიტანეთის ჩარტის #1 პოზიციაზე.
სქოლიო
კატეგორია:ჯორჯ მაიკლის ალბომები კატეგორია:1999 წლის ალბომები კატეგორია:Virgin Records-ის ალბომები კატეგორია:ალბომები ფილ რემოუნის პროდიუსერობით
EMS VCS 3
EMS VCS 3 (Electronic Music Studios Voltage Controlled Studio, 3 ოსცილატორით) — ცნობილი პორტატული ანალოგური მონოფონური სინთეზატორი. შეიქმნა 1969 წელს კომპანიის Electronic Music Studios მიერ. ცნობილი გახდა 1970-იან წლებიდან, სხვადასხვა მუსიკოსისა და ჯგუფის მიერ გამოყენების შემდეგ. მათ შორის იყვნენ: კინგ კრიმსონი, ბრაიან ინო, Yes, Depeche Mode, პინკ ფლოიდი, The Who, Tangerine Dream, კლაუს შულცე, ვინს კლარკი და სხვები.
რესურსები ინტერნეტში
კატეგორია:სინთეზატორები
ონავარი
ონავარი (Vespa), ნესტრიანი მწერების გვარი ნამდვილ კრაზანასებრთა ოჯახისა. ეკუთვნიან „საზოგადოებრივი მწერების“ ჯგუფს. აშენებენ ფიჭისმაგვარ, 500-მდე უჯრიან ბუდეს. იკვებებიან მწერებით, მათ შორის მეთაფლია ფუტკრებით, წუწნიან ხის წვენს, მატლები ღრღნიან ხეხილსა და კენკრას. გადააქვთ ინფექციური დაავადებები. მათი კბენა იწვევს შეშუპებას, გულყრას, ხუთვას. გავრცელებული არიან ტროპიკებსა და სუბტროპიკებში.
ლიტერატურა
კატეგორია:კრაზანისებრნი
სენისატე
სენისატე (Cenizate) — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის ლა-მანჩუელის კომარკის შემადგენლობაში. ფართობი — 58,38 კმ². მოსახლეობა — 1194 კაცი (2020 წ.).
Vollenhovia banksi
Vollenhovia banksi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
217
თარიღი უცნობია
*
როი ჰარპერი
როი ჰარპერი (დ. 1941 წლის 12 ივნისს) — ინგლისელი როკ და ფოლკ მომღერალი და სიმღერების ავტორი. იგი ცნობილი 1960-იანი წლებიდან. გამოცემული აქვს მრავალი სტუდიური ალბომი. ჯგუფმა ლედ ზეპელინმა მას მიუძღვნა სიმღერა „Hats Off to (Roy) Harper“.
1975 წელს ჰარპერმა შეასრულა ვოკალი პინკ ფლოიდის სიმღერაში „Have A Cigar“. ჯგუფთან ერთად მან იგი მხოლოდ ერთხელ, 1975 წლის ნებუორთის ფესტივალზე იმღერა. 2012 წლის დოკუმენტურ ფილმში The Story Of Wish you Were Here იგი საუბრობს ამ სიმღერის ჩაწერის შესახებ.
1978 წელს დევიდ გილმორის სოლო ალბომში David Gilmour შევიდა სიმღერა „Short And Sweet“, დაწერილი ჰარპერთან ერთად. გადამუშავებული ვერსია შევიდა ჰარპერის 1980 წლის ალბომში The Unknown Soldier. სიმღერა მხოლოდ დევიდის მიერ სრულდებოდა 1984 წლის ტურნეში. შესრულება ჰარპერთან ერთად შეტანილია საკონცერტო ვიდეოში David Gilmour. დევიდ გილმორი უკრავს სიმღერაში „The Game“ როის ალბომზე HQ. პიტერ ჯენერი ალბომის პროდიუსერია. როი ჰარპერისა და ჯიმი პეიჯის ალბომი Whatever Happened to Jugula? შეიცავს სიმღერას „Hope“. მის ავტორებად მითითებულები არიან ჰარპერი და გილმორი. იგი ასევე ცნობილია, როგორც „White City“ - პიტ ტაუნსენდის შესრულებით. როის ალბომზე Once დევიდი უკრავს სიმღერებში „Once, Once In The Middle of Nowhere“ და „Berliners“.
რესურსები ინტერნეტში
კატეგორია:როი ჰარპერი კატეგორია:დაბადებული 1941 კატეგორია:ინგლისელი მუსიკოსები კატეგორია:ინგლისელი მომღერლები
სტარიანტუზოვო
2010 წლის მონაცემებით სოფელში ცხოვრობს 586 ადამიანი. რაიონულ ცენტრ დიურტიულიდან დაშორებულია 17 კილომეტრით. უახლოესი რკინიგზის სადგურია უფა, რომელიც დაშორებულია 142 კმ-ით.
სქოლიო
კატეგორია:დიურტიულის რაიონის სოფლები
თეკენთერის ჭა
თეკენთერის ჭა — კარსტული სიღრუე საქართველოში, ცაგერის მუნიციპალიტეტში. მდებარეობს ხვამლის კირქვულ მასივში, სოფელ ნაკურალეშის მახლობლად. გამომუშავებულია ქვედაცარცულ კირქვებში. სიმაღლე ზღვის დონიდან 1620 მ სიმაღლეზე. სიღრმე 16 მ, ფსკერის ფართობი 35 მ², საერთო მოცულობა 360 მ³.
ჭა ებმის სანახევროდ წყლით ამოვსებულ ჰორიზონტალურ გვირაბს. გვირაბში ჩასვლა შესაძლებელია მხოლოდ დიდი წიფლის ფუღუროდან. ფსკერზე დაგუბებული წყლის სიღრმე 3–4 მ აღწევს. ჰავა სტატიკურია. ჭის ფსკერზე გამდინარე ცივ ანკარა წყალს იყენებენ სასმელად, განსაკუთრებით ხის მჭრელები და მწყემსები.
მასში ჩარჩენილი ძველი თუნგები და სათლები მოწმობს, რომ ჭით დიდი ხანია სარგებლობენ. ჭის ფსკერზე მყოფ ადამიანს მისი სუბჰორიზონტალური გაგრძელებიდან (ტალანებიდან) ჩანჩქერის გრიალი ესმის. თეკენთერის ჭაში ჩასვლა შესაძლებელია მხოლოდ წიფლის ხის ფუღუროში შესვლით. ჭა წიფლის გაგრძელებაა ქვემოთკენ, წიფლის ფესვები ჭის კედლებშია გადგმული. თეკენთერის ჭა მსოფლიოს მასშტაბით უნიკალური ძეგლია.
თავდაპირველად აქ უნდა ყოფილიყო ეგრეთ წოდებული „ორღანის მილი“, — ზედა ბოლოში დახშული ვერტიკალური სიღრუე, რომლის თავზე წიფელი ამოვიდა. ხის ფესვებმა ჩაანგრია სიღრუის თხელი თაღი. ჰაერში დაკიდულმა ფესვებმა კი შეწყვიტა ზრდა და დროთა განმავლობაში დაიშალა. წიფლის ქვედა ნაწილის შუაგულში, სადაც შეწყდა ნიადაგური მიწოდება, გაჩნდა ფუღურო, რომელიც შეუერთდა ჭას. თეკენთერის ჭა შეტანილია „საქართველოს წითელ წიგნში“.
სქოლიო
კატეგორია:საქართველოს კარსტული ჭები
მალი-იჯოშის თემი
მალი-იჯოშის თემი (Мали Иђош) — თემი სერბეთში, შედის ჩრდილო-ბაჩის ოლქში.
თემის მოსახლეობა შეადგენს 12 770 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 71 ადამ./კმ². თემის ფართობი — 181 კმ².
თემის ადმინისტრაციული ცენტრი — ქალაქი მალი-იჯოში. მალი-იჯოშის თემი შედგება 3 დასახლებული პუნქტისგან, მათი საშუალო ფართობია 60.3 კმ².
სქოლიო
კატეგორია:სერბეთის თემები
ასტერიქსი ესპანეთში
„ასტერიქსი ესპანეთში“ („Astérix en Hispanie“) — რიგით მეთოთხმეტე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1969, გამოშვებები 498-519), ხოლო ალბომის სახით გამოიცა იმავე წელს, გამომცემლობის Hachette მიერ.
შეიტყობენ რა, რომ იბერიელთა ერთ-ერთი სოფელი არ ემორჩილება რომაელებს, იულიუს კეისარი და მისი ლაშქარი იტაცებენ ადგილობრივი მეთაურის შვილს და გალებს მძევლის სახით გადასცემენ. ასტერიქსი და ობელიქსი ბავშვს იტაცებენ და სოფელში შეიფარებენ. თუმცა, მისი ოინების გამო გადაწყდება, რომ ბიჭუნა შინ უნდა დააბრუნონ. ისინი იბერიაში მოგზაურობენ, გზად კი რომაელებს ხვდებიან.
რესურსები ინტერნეტში
კატეგორია:ასტერიქსის კომიქსები კატეგორია:1969 წლის წიგნები კატეგორია:1969 წლის კომიქსები
ქლორის დიოქსიდი
ქლორის დიოქსიდი — ქიმიური ნაერთი, მისი ფორმულაა ClO2, და მოყვითალო-მომწვანო გაზის სახით არსებობს 11° C-ზე, მოწითალო-ყავისფერი სითხის სახით −59 °C-ს და 11 °C-ს შორის, ხოლო კიდევ უფრო ცივ ტემპერატურაზე  კაშკაშა ნარინჯისფერი კრისტალების სახით. ეს არის ჟანგვითი აგენტი, რომელსაც შეუძლია ჟანგბადის გადატანა სხვადასხვა სუბსტრატებზე ერთი ან მეტი ელექტრონის შეძენის გზით ჟანგვა-აღდგენითი რეაქციებისას (რედოქსი). იგი არ ჰიდროლიზდება როცა წყალთან შედის რეაქციაში და ჩვეულებრივ წყალში გახსნილი აირის სახითაა წარმოდგენილი. ქლორის დიოქსიდთან დაკავშირებული პოტენციური რისკები მოიცავს ჯანმრთელობის პრობლემებს, ფეთქებადობას და ცეცხლის გაჩენას. იგი ჩვეულებრივ გამოიყენება როგორც მათეთრებელი.
ქლორის დიოქსიდი აღმოაჩინეს 1811 წელს და ფართოდ გამოიყენებოდა მათეთრებელად ქაღალდის ინდუსტრიაში და სასმელი წყლის დასამუშავებლად. შემდგომი განვითარების შედეგად, ქლორის დიოქსიდის გამოიყენება სხვადასხვა სფეროებში: საკვები ინდუსტრiა, ადგილებისა და ტრანსპორტის დეზინფექცია, ობის სოკოს მოცილება, ჰაერის დეზინფექცია, სუნის კონტროლი, საცურაო აუზების დამუშავება, სტომატოლოგიური სამუშაოები და ჭრილობის დამუშავება.
ამ ნაერთს ხშირად უკეთებენ ცრუ რეკლამას, როგორც ფართო სპექტრის დაავადებების წამალს - მაგ: აუტიზმი ბავშვებში და კოვიდ-19. ის ბავშვები, რომლებსაც გაუკეთეს ქლორის დიოქსიდის ოყნა აუტიზმის განსაკურნად, სიცოცხლისთვის საშიში გართულებებით იტანჯებიან. . აშშ-ს სურსათისა და წამლის ადმინისტრაციამ (FDA) აღნიშნა, რომ ქლორის დიოქსიდის მიღებას ან სხვა შინაგან გამოყენებას (გარდა სტომატოლოგის მეთვალყურეობის ქვეშ პირის ღრუს ჩამორეცხვისა) არ აქვს ჯანმრთელობის მხრივ სარგებელი და მისი შინაგანი გამოყენება რაიმე მიზეზით არ არის საჭირო.
სტრუქტურა და ბმები
მარცხნივ|მინი|170x170პქ|სამ ელექტრონიანი ბმის შედარება ჩვეულებრივ კოვალენტურ ბმასთან მარცხნივ|მინი|170x170პქ|ორი რეზონანსული სტრუქტურა ქლორის დიოქსიდი არის ნეიტრალური ქლორის ნაერთი. ის ძალიან განსხვავდება ელემენტარული ქლორისგან, როგორც ქიმიური სტრუქტურით, ასევე ქცევით. ქლორის დიოქსიდის ერთ-ერთი ყველაზე მნიშვნელოვანი თვისება არის ის, რომ წყალში კარგად იხსნება, განსაკუთრებით კი - ცივ წყალში. ქლორის დიოქსიდი წყალში არ ჰიდროლიზდება; იგი რჩება ხსნარში გახსნილ აირად. ქლორის დიოქსიდი წყალში დაახლოებით 10-ჯერ უფრო კარგად იხსნება, ვიდრე ქლორი.
მომზადება
ქლორის დიოქსიდი არის ნაერთი, რომელიც დეკომპოზიციას საკმაოდ მძაფრად განიცდის, როცა განმაზავებელი სუბსტანციებიდან გამოვაცალკევებთ. შედეგად, უპირატესად გამოიყენება მომზადების მეთოდები, რომლებიც მოიცავენ ხსნარების წარმოქმნას აირად ფაზაში გადასვლის გარეშე. აუცილებელია ამ ყველაფრის გაკეთება უსაფრთხო გზით.
ქლორიტის დაჟანგვა
ტრადიციულად, დეზინფექციის მიზნით ქლორის დიოქსიდი მზადდება ნატრიუმის ქლორიტის ან ნატრიუმის ქლორიტი – ჰიპოქლორიტის მეთოდით:
ან ნატრიუმის ქლორიტის– მარილმჟავას მეთოდით:
ან ქლორიტის - გოგირდმჟავას მეთოდით:
სამივე მეთოდით შეიძლება წარმოიქმნას ქლორის დიოქსიდი, ქლორიტის გარდაქმნის მაღალი გამოსავლიანობით. სხვა პროცესებისგან განსხვავებით, ქლორიტ-გოგირდმჟავას მეთოდი წარმოქმნის მთლიანად ქლორისგან თავისუფალ ქლორის დიოქსიდს, თუმცა ამ დროს საჭიროა 25% -ით მეტი ქლორიტის ქლორის დიოქსიდის ექვივალენტური რაოდენობით წარმოსაქმნელად. გარდა ამისა, წყალბადის ზეჟანგი შეიძლება ეფექტურად იქნას გამოყენებული მცირე მასშტაბის მოხმარებისას.
ქლორატის აღდგენა
ლაბორატორიაში, ქლორის დიოქსიდი შეიძლება ასევე დამზადდეს კალიუმის ქლორატის რეაქციით მჟაუნმჟავასთან:
დღეს მსოფლიოში წარმოებული ქლორის დიოქსიდის 95% -ზე მეტი მზადდება ნატრიუმის ქლორატის აღდგენის გზით, ხის მერქნის გაუფერულებისთვის გამოსაყენებლად. იგი მზადდება მაღალი ეფექტურობით, ძლიერი მჟავას ხსნარში შესაბამისი აღმდგენელი რეაგენტით, მაგალითად მეთანოლით, წყალბადის ზეჟანგით, მარილმჟავა თი ან გოგირდის დიოქსიდი თ. თანამედროვე ტექნოლოგიები დამყარებულია მეთანოლზე ან წყალბადის ზეჟანგზე, რადგან ეს ქიმიკატები ყველაზე მეტად ეკონომიურია და არ წარმოქმნის ელემენტარულ ქლორს. საერთო რეაქცია შეიძლება დაიწეროს შემდეგნაირად:
ტიპური მაგალითია, ნატრიუმის ქლორატის რეაქცია მარილმჟავასთან ერთად ერთ რეაქტორში, რომელიც მიმდინარეობს შემდეგი გზით:
რაც იძლევა ჯამურ რეაქციას:
კომერციულად უფრო მნიშვნელოვანი წარმოების გზა იყენებს მეთანოლს, როგორც აღმდგენელ რეაგენტს და გოგირდმჟავას მჟავა გარემოსთვის. ქლორიდზე დაფუძნებული პროცესების გამოუყენებლობის ორი უპირატესობაა ის, რომ ელემენტარული ქლორის წარმოქმნა არ ხდება და ნატრიუმის სულფატი, ხის მერქნის დამამუშავებელი ქარხსნითვის მნიშვნელოვანი ქიმიური ნაერთი, არის გვერდითი პროდუქტი. ეს მეთანოლზე დაფუძნებული პროცესები უზრუნველყოფს მაღალ ეფექტურობას და შეიძლება მათი წარმართვა საკმაოდ უსაფრთხო გარემოში.
ქლორატის, წყალბადის ზეჟანგისა და გოგირდმჟავას გამოყენების ვარიანტს 1999 წლიდან სულ უფრო ხშირად იყენებენ წყლის დასამუშავებლად და მცირე მასშტაბისსადეზინფექციო სამუშაოებში, ვინაიდან იგი ქლორისგან თავისუფალ პროდუქტს აწარმოებს მაღალი ეფექტურობით.
სხვა პროცესები
ძალიან სუფთა ქლორის დიოქსიდი შეიძლება წარმოიქმნას ქლორიტის ხსნარის ელექტროლიზით:
მაღალი სისუფთავის ქლორის დიოქსიდის აირი (7,7% ჰაერში ან აზოტში) შეიძლება წარმოიქმნას აირადი-მყარი მეთოდით, რომელიც რეაქციაში შედის განზავებულ აირად ქლორთან მყარი ნატრიუმის ქლორიტით:
გადამუშავების თვისებები
10 kPa-ზე მაღალი პარციალური წნევისას (ან როცა აირად-ფაზური კონცენტრაცია უფრო მაღალია, ვიდრე აირში 10% STP– ზე), ClO2 შეიძლება აფეთქებით დაიშალოს ქლორის და ჟანგბადის სახით. დაშლა შეიძლება დაიწყოს სინათლით, ცხელი წერტილებით, ქიმიური რეაქციით ან წნევის შოკით. ამრიგად, ქლორის დიოქსიდის გაზი არასოდეს გამუშავდება კონცენტრირებული ფორმით, მაგრამ თითქმის ყოველთვის გადამუშავდება წყალში გახსნილი აირის სახით, კონცენტრაციის დიაპაზონში 0,5-დან 10-მდე გრამი ლიტრზე. მისი ხსნადობა იზრდება დაბალ ტემპერატურაზე, ამიტომ ხშირია ცივი წყლის გამოყენება (5 ° C) როცა ქლორის დიოქსიდი ინახება 3 გრ/ლ-ზე უფრო მაღალი კონცენტრაციით. ბევრ ქვეყანაში, მაგალითად ამერიკის შეერთებულ შტატებში, აირადი ქლორის გადატანა შეიძლება აკრძალული იყოს ნებისმიერ კონცენტრაციაზე და მისი წარმოქმნა თითქმის ყოველთვის მიმდინარეობს იმ ადგილას, სადაც საჭირო გახდა ქლორის დიოქსიდიდს გამოყენება, ქლორის დიოქსიდის გენერატორით  ზოგიერთ ქვეყანაში  ქლორის დიოქსიდის ხსნარები, რომელთა კონცენტრაციაც ნაკლებია 3 გრ/ლ-ზე შეიძლება გადავიტანოთ ხმელეთით, თუმცა, ისინი შედარებით არასტაბილურია და სწრაფად ფუჭდება.
გამოყენებები
ქლორის დიოქსიდი გამოიყენება ხის მერქნის გაუფერულებისათვის და მუნიციპალური სასმელი წყლის დეზინფექციისთვის (ე.წ. ქლორირება). როგორც სადეზინფექციო საშუალება, იგი ეფექტურია დაბალი კონცენტრაციის დროსაც კი, მისი უნიკალური თვისებების გამო.
გათეთრება
ქლორის დიოქსიდი ზოგჯერ გამოიყენება ხის მერქნის გასათეთრებლად ქლორთან კომბინაციაში, მაგრამ იგი გამოიყენება მხოლოდ ECF (ელემენტარული ქლორისგან თავისუფალი) გაუფერულების მეთოდებში. იგი გამოიყენება ზომიერად მჟავე pH-ზე (3.5-დან 6-მდე). ქლორის დიოქსიდის გამოყენება ამცირებს წარმოქმნილი ქლორორგანული ნაერთების რაოდენობას. ქლორის დიოქსიდი (ECF ტექნოლოგია) ამჟამად ყველაზე მნიშვნელოვანი მათეთრებელი მეთოდია სამყაროში. გათეთრებული კრაფტის მერქნის 95% მიიღება ქლორის დიოქსიდის გამოყენებით ECF მათეთრებელი მეთოდებით.
ქლორის დიოქსიდი გამოყენებულ იქნა ფქვილის გასათეთრებლად.
წყლის დამუშავება
ნიაგარა ფოლსში, ნიუ იორკში, წყლის გამწმენდმა ქარხანამ პირველად გამოიყენა ქლორის დიოქსიდი სასმელი წყლის დასამუშავებლად 1944 წელს რათა მოეშთო "გემოსა და სუნის წარმომქმნელი ფენოლური ნაერთები". ქლორის დიოქსიდი სასმელი წყლის სადეზინფექციო საშუალებად ფართო მასშტაბით დაინერგა 1956 წელს, როდესაც ბრიუსელი, ბელგია, ქლორიდან გადავიდა ქლორის დიოქსიდზე. წყლის დამუშავებისას მისი ყველაზე ფართო გამოყენებაა პრე-ოქსიდანტის სახით, სანამ მოხდება წყლის ქლორინაცია, რათა განადგურდეს ბუნებრივი სიბინძურეები, რომლებიც სხვა შემთხვევაში წარმოქმნიდნენ ტრიჰალომეთანებს ან თავისუფალ ქლორს. ტრიჰალომეთანებზე ვარაუდობენ, რომ კარცენოგენული ნაერთები არიან, რომლებიც დეზინფექციისას გვერდით პროდუქტად წარმოიქმნება დაკავშირებულია ნედლეულ წყალში ბუნებრივად წარმოქმნილი ორგანული ნივთიერებების ქლორინაციასთან. ქლორის დიოქსიდი ასევე ქლორზე უფრო ძლიერია, როდესაც pH 7 – ზე მეტია  ამიაკისა და ამინების თანაობისას და წყლის განაწილების სისტემებში ბიოფილმების კონტროლისთვის. ქლორის დიოქსიდი გამოიყენება წყლის დამუშავების მრავალ სამრეწველო პროგრამაში, როგორც ბიოციდი, გამაგრილებელი კოშკების ჩათვლით, წყლის დამუშავება და საკვების გადამუშავება.
ქლორის დიოქსიდი ნაკლებად კოროზიულია, ვიდრე ქლორი და უფრო ძლიერი ბაქტერია ლეგიონელას კონტროლისთვის. ქლორის დიოქსიდი ჯობია წყლის სხვა მეორეულ სადეზინფექციო მეთოდებს, რადგან ქლორის დიოქსიდი არის EPA- რეგისტრირებული ბიოციდი, მასზე უარყოფით გავლენას არ ახდენს pH, არ კარგავს ეფექტურობას დროთა განმავლობაში (ბაქტერიები არ გახდებიან მის მიმართ მდგრადი) და არ სუსტდება სილიციუმის და ფოსფატების გავლენით, ამ ნაერთებს კი ხშირად იყენებენ სასმელი წყლის კოროზიის ინჰიბიტორებად.
ქლორის დიოქსიდის წყლის დამუშავებაში გამოყენება იწვევს გვერდითი პროდუქტის ქლორიტის წარმოქმნას, რომლის ლიმიტი აშშ-ში არის 1 ppm წყალში,. ეს EPA სტანდარტი ზღუდავს ქლორის დიოქსიდის გამოყენებას შეერთებულ შტატებში შედარებით მაღალი ხარისხის წყალზე, რადგან ეს ამცირებს ქლორიტის კონცენტრაციას, ან წყალზე, რომელიც უნდა დამუშავდეს რკინაზე დაფუძნებული საშუალებებით (რკინას შეუძლია აღადგინოს ქლორიტი ქლორიდად).
გამოყენება საზოგადოებრივ კრიზისებში
ქლორის დიოქსიდს ბევრი გამოყენება აქვს როგორც მჟანგველს ან როგორც სადეზინფექციო საშუალებას. ქლორის დიოქსიდი შეიძლება გამოყენებულ იქნას ჰაერის დეზინფექციისთვის და ის იყო მთავარი აგენტი, რომელიც გამოიყენებოდა შეერთებულ შტატებში შენობების დეკონტამინაციისთვის2001 წელს ჯილეხის შეტევების შემდეგ. ნიუ ორლეანში, ლუიზიანაში და მიმდებარე ყურის სანაპიროზე ქარიშხალ „კატრინას “ კატასტროფის შემდეგ, ქლორის დიოქსიდი გამოიყენებოდა წყალდიდობის შედეგად დატბორილი სახლებიდან სახიფათო ობის სოკოების მოსასპობად.
COVID-19 პანდემიის კუთხით, აშშ-ს გარემოს დაცვის სააგენტომ გამოაქვეყნა კორონავირუსის წინააღმდეგ მებრძოლი მრავალი სადეზინფექციო საშუალების სია, რომლებიც აკმაყოფილებენ გარემოს დაცვასთან დაკავშირებულ გამოყენების კრიტერიუმებს. ზოგი ემყარება ნატრიუმის ქლორიტს, რომელიც აქტიურდება ქლორის დიოქსიდში, თუმცა თითოეულ პროდუქტში განსხვავებული შემადგენლობები გამოიყენება. მრავალი სხვა პროდუქტი EPA სიაში შეიცავს ნატრიუმის ჰიპოქლორიტს, რომელიც მსგავსია სახელით, მაგრამ არ უნდა აგვერიოს ნატრიუმის ქლორიტში, რადგან მათ აქვთ ქიმიური მოქმედების ძალიან განსხვავებული მექანიზმები.
სხვა სადეზინფექციო საშუალებები
ქლორის დიოქსიდი შეიძლება გამოყენებულ იქნას როგორც შესახრჩოლებელი საშუალება ხილის "გასუფთავებისთვის", მაგალითად, როგორიცაა მოცვი, ჟოლო და მარწყვი, რომლებზეც წარმოიქმნება ობის სოკო და საფუარი.
ქლორის დიოქსიდი შეიძლება გამოყენებულ იქნას შინაური ფრინველის ხორცის დეზინფექციისთვის, შესხურების გზით ან ამოვლების გზით დაკვლის შემდეგ.
ქლორის დიოქსიდი შეიძლება გამოყენებულ იქნას ენდოსკოპის დეზინფექციისთვის, მაგალითად, რომლის სავაჭრო სახელწოდებაცაა ტრისტელი. ის ასევე ხელმისაწვდომია ტრიოს სახით, რომელიც შედგება ზედაპირის გაწმენდამდე დასამუშავებელი ხსნარით, შემდეგ ზედაპირის გასავლები დეიონიზირებული წყლითა და სუსტი მჟანგავით.
ქლორის ორჟანგი შეიძლება გამოყენებულ იქნეს ზებრისებრი და კვაგასებრი მოლუსკების გასაკონტროლებლად წყლებში
ნაჩვენებია, რომ ქლორის დიოქსიდი ეფექტურია საწოლის ბაღლინჯოს მოსაშთობად.
ფსევდომედიცინა
ქლორის დიოქსიდი თაღლითურად იყიდება, როგორც ჯადოსნური სამკურნალო საშუალება მთელი რიგი დაავადებისთვის, ტვინის სიმსივნისა და შიდსის ჩათვლით. ქლორის დიოქსიდის ოყნა შეთავაზებული იქნა სამკურნალო საშუალებად ბავშვთა აუტიზმისთვის, რის შედეგადაც FDA– მ მიიღო უამრავი საჩივარი ცხოვრებისთვის საშიში გართულებებისა და სიკვდილის შესახებ. ქლორის დიოქსიდი იყიდება ბევრი სხვადასხვა დასახელებით, მათ შორის, MMS- ით, Miracle Mineral Solution-ით და CD პროტოკოლით. ქლორის დიოქსიდის სამედიცინო თვისებების შესახებ არანაირი სამეცნიერო საფუძველი არ არსებობს და FDA-მ გამოსცა გაფრთხილებები მისი გამოყენების წინააღმდეგ.
სხვა გამოყენებები
ქლორის დიოქსიდი გამოიყენება როგორც მჟანგავი ჩამდინარე წყლის ნაკადებში ფენოლების განადგურებისათვის და ცხოველური გვერდითი ნაწარმების მცენარეთა ჰაერის გამწმენდებში. ის ასევე შეგვიძლია გამოვიყენოთ როგორც მანქანებისა და ნავების დეოდორანტი სპეციალური კომპლექტის სახით, რომლებიც აქტიურდება წყლით და ტოვებენ ნავში ან მანქანაში მთელი ღამით.
უსაფრთხოების საკითხები წყალში და დანამატებში
ქლორის დიოქსიდი ტოქსიკურია, ამიტომ საჭიროა მისი ზემოქმედების შეზღუდვა მისი უსაფრთხო გამოყენების უზრუნველსაყოფად. ამერიკის შეერთებული შტატების გარემოს დაცვის სააგენტომ დაადგინა მაქსიმალური დონე 0.8 მგ / ლ სასმელ წყალში ქლორის დიოქსიდისთვის. შრომის უსაფრთხოების და ჯანმრთელობის ადმინისტრაციამ (OSHA), ამერიკის შეერთებული შტატების შრომის დეპარტამენტის სააგენტომ, დაადგინა დასაშვები ზემოქმედების 8-საათიანი ლიმიტი 0.1 ppm ჰაერში (0,3 მგ / მ3) ქლორის დიოქსიდთან მომუშავე ადამიანებისთვის.
2010 წლის 30 ივლისს, და შემდეგ 2010 წლის 1 ოქტომბერს, ამერიკის შეერთებული შტატების სურსათისა და წამლის ადმინისტრაციამ გამოსცა გაფრთხილება პროდუქტ " Miracle Mineral Supplement " ან "MMS"-ის გამოყენების შესახებ, რომელიც ინსტრუქციის თანახმად წარმოქმნის ქლორის დიოქსიდს. MMS გაიყიდა, როგორც სხვადასხვა დაავადებების სამკურნალო საშუალება, მათ შორის აივ ინფექცია, სიმსივნე, აუტიზმი და აკნე. FDA აფრთხილებს მომხმარებლებს, რომ MMS- მა შეიძლება სერიოზული ზიანი მიაყენოს ჯანმრთელობას. FDA-მ მრავალი საჩივარი მიიღო გულისრევის, ფაღარათის, ძლიერი ღებინების და სიცოცხლისათვის საშიში დაბალი არტერიული წნევის შესახებ, რაც გამოწვეულია გაუწყლოებით. ეს გაფრთხილება მესამედ განმეორდა 2019 წლის 12 აგვისტოს, ხოლო მეოთხედ - 2020 წლის 8 აპრილს, რომელშიც ნათქვამია, რომ MMS- ის მიღება იგივეა, რაც მათეთრებლის დალევა და მომხმარებლებს მოუწოდებენ, არ გამოიყენონ ეს პროდუქტები თავად ან არ მისცენ შვილებს რაიმე მიზეზით..
გარე ბმულები
კატეგორია:Category:ფეთქებადი ნივთიერებები კატეგორია:Category:ფეთქებადი აირები კატეგორია:Category:აირები კატეგორია:Category:თავისუფალი რადიკალები კატეგორია:Category:სადეზინფექციო საშუალებები კატეგორია:Category:მათეთრებლები კატეგორია:Category:ქლორის ოქსიდები
სინთეზატორი
მინი|მარჯვნივ|სინთეზატორი „Roland Juno D“ სინთეზატორი — ელექტრონული მუსიკალური ინსტრუმენტი, რომელიც ხმოვანი ტალღების ერთი ან რამდენიმე გენერატორით ქმნის სინთეზირებულ ჟღერადობას. სასურველი ჟღერადობა მიიღწევა ხმოვანი სიგნალის თვისებების (ანალოგურ სინთეზატორებში) ან ცენტრალური პროცესორის პარამეტრების ცვლილებით (ციფრულ სინთეზატორებში). სინთეზატორი, რომელიც ატარებს კლავიატურიანი კორპუსის სახეს, კლავიშებიან სინთეზატორს წარმოადგენს.
რესურსები ინტერნეტში
კატეგორია:სინთეზატორები
Vollenhovia bengakalisi
სქოლიო
კატეგორია:ჭიანჭველები
ისმაელი (წიგნი)
სიუჟეტი
რომანის სიუჟეტი იხსნება იმედგაცრუებული, დეზორიენტირებული ახალგაზრდის მონოლოგით, რომელიც ბავშვობიდან გამუდმებით ეძებს „საიდუმლო ცოდნას“ ან პასუხს კითხვაზე 一 როგორ შეიძლება კაცობრიობის გადარჩენა. იგი ამბობს, რომ მან ამ ცოდნის შესწავლის იმედი ჯერ კიდევ ადრეულ ბავშვობაში დაკარგა, რადგან კოლეგა ვერ იპოვა, თუმცა ყველაფერი რადიკალურად იცვლება მას შემდეგ, რაც ერთ მშვენიერ დღეს იგი რიგით გაზეთში წააწყდება განცხადებას. ამ უკანასკნელის მიხედვით, რიგითი „მასწავლებელი“ ეძებდა „სამყაროს გადარჩენის დიდი სურვილის მქონე მოსწავლეს“.
თავდაპირველად, ახალგაზრდა პროტაგონისტი სკეპტიკურად უყურებს ამ ფაქტს, კერძოდ, შეუძლია თუ არა მის „მასწავლებელს“ ყველა მის შეკითხვაზე ამომწურავი პასუხის გაცემა, თუმცა მოგვიანებით იგი მიდის მასთან. „მასწავლებელთან“ ვიზიტი მამაკაცის გაოგნებას იწვევს 一 აღმოჩნდა, რომ ის არა ადამიანი, არამედ გორილაა, სახელად ისმაელი, რომელმაც ადამიანთან ურთიერთობის უნარი ტელეპათიური უნარის საშუალებით გამოიმუშავა. ისმაელი ცხოვრობს უცნობი ამერიკული ქალაქის ერთ-ერთ დანგრეულ შენობაში. მას წინა საცხოვრებელი ადგილის დატოვება მოუწია, რადგან ქალი, რომელმაც მასზე მეურვეობა იკისრა და შეიფარა, გარდაცვლილიყო. ისმაელი საკუთარი ამაღელვებელი ისტორიებით აღსავსე ცხოვრების შესახებ მოყოლას იწყებს, რადგან, მისი აზრით, იმისთვის, რომ მან საკუთარ მოსწავლეს ცოდნა გადასცეს, საჭიროა, ერთმანეთის შესახებ ბევრი რამე იცოდნენ. მოსწავლის სახელი წიგნში არ არის ნახსენები, თუმცა სიქველში საიდუმლოს ფარდა ეხსნება და გაცხადდება, რომ მისი სახელია ალან ლომაქსი.
ისმაელის ეს პირდაპირი კრიტიკა ეხმიანება იმ ფაქტსაც, რომ ეს ე.წ. Taker მითი, რომელიც დღესდღეობით ძალაშია, კაცობრიობის ცხოვრების წესის არამდგრადობისთვისა და პლანეტის ექსპლუატაციისთვისაა განსაზღვრული. ის ამას საზოგადოებაზე პოლიტიკისა და მედიის გავლენას მიაწერს, რომლებიც ამ აბსურდს ყოველდღიურად იმეორებენ და აგრძელებენ არადიფერენცირებულად ცხოვრებას. ისმაელი არ ხედავს ადამიანებს, როგორც ევოლუციური შემოქმედების გვირგვინს, არამედ როგორც დიდი,  ურთიერთდამაკავშირებელი სისტემის ნაწილს. თუმცა, ადამიანმა ამ წოდებაზე უარი ჯერ კიდევ მაშინ თქვა, როცა ბუნების კანონები საკუთარ თავს დაუქვემდებარა.
ისმაელი არ სთავაზობს ალანს მოქმედების კონკრეტულ სახეს სამყაროს გადასარჩენად, არამედ ის ცდილობს, გაუხსნას გონება მას და დაანახოს, რომ მისი სწავლების მიზანი მდგომარეობს მისი იდეების გაზიარებაში და სწორედ ამითაა შესაძლებელი ამ ცოდნის კიდევ უფრო გავრცელება.
ბიბლიური ალუზია
ისმაელი ვარაუდობს, რომ ბიბლიის პირველი ნაწილი 一 წიგნი დაბადებისა 一 სემიტების მიერ დაიწერა, ხოლო მოგვიანებით ადაპტირდა, როგორც ქრისტიანობაში, ისე იუდაიზმსა და ისლამში. ის ვარაუდობს, რომ აბელის გადაშენება მეტაფორულად ასახავს მომთაბარე სემიტების დამარცხებას სოფლის მეურნეებთან კონფლიქტისას. არაბეთის ნახევარკუნძულზე გაძევებისას, სემიტები უფრო იზოლირებულნი გახდნენ მეცხოველეობის სხვა კულტურებისგან და, ისმაელის თქმით, თავიანთი მდგომარეობა ასახეს ზეპირი ისტორიით, რომელიც მოგვიანებით შეირაცხა, როგორც "დაბადება".
ისმაელი უარყოფს, რომ სიკეთისა და ბოროტების შემეცნების ხე აკრძალული იყო ადამიანებისთვის 一 მისი აზრით, იგი ღმერთმა უბრალოდ ადამიანების თვითკონტროლის უნარის შესამოწმებლად გამოიყენა. მისი თქმით, სამოთხეში მოყვანილი ვაშლის ჭამა რეალურად არ მისცემს ადამიანს ღვთაებრივ ცოდნას, არამედ დააჯერებს მათ, რომ ხე წარმოადგენს არჩევანს, როგორ იცხოვროს ადამიანმა 一 დაიღუპოს თუ გადარჩეს.
ისმაელი განმარტავს, რომ ადამის დაცემა წარმოადგენს რწმენას, რომ, გადამეტებული ეკოლოგიური „თავისუფლების“ არსებობის გამო კაცობრიობა დაიღუპება. იგი ამ წინასწარმეტყველების შესრულებად ასახელებს თანამედროვე ეკოლოგიურ კრიზისებს, როგორიცაა, მაგალითად, გადაშენების პირას მყოფი სახეობების არსებობა, გლობალური დათბობა და ფსიქიკური დაავადებების არსებობა.
სქოლიო
კატეგორია:1992 წლის რომანები კატეგორია:ფილოსოფიური რომანები